Buyuk Britaniya bosh vaziri Tereza Mey Bryusselda bo‘lib o‘tayotgan YeI sammitini tark etdi. Bu sammitda qirollikning hamjamiyat tarkibidan chiqishi masalasi ham muhokama etilishi belgilangan. "28 davlat vakillari ishtirokidagi sammit yakunlandi. Endi 27 davlat rahbarlari ishtirokidagi tushlik bo‘lib o‘tadi. Unda Brexit bo‘yicha suhbatlashiladi", degan YeI kengashi vakili. Yevropa Kengashi binosini tark etgan Mey xonim jurnalistlarga yetakchilar Yevropa mudofaasi va migratsiya masalalarini muhokama etishgani haqida gapirgan. Bundan tashqari, ular Suriya masalasida katta muhokama o‘tkazishib, Halabdan tinch aholini ko‘chirish zarurati haqida gaplashishgan. Buyuk Britaniya bosh vaziri Halabdagi vaziyat uchun javobgarlikni Suriya, Rossiya va Eron hukumatlari zimmasiga yuklagan.